b'\n_START_ARTICLE_\nZelene alge\n_START_SECTION_\nMorska solata\n_START_PARAGRAPH_\nV obre\xc5\xbenem pasu je zelo pogosta morska solata. Njena steljka je plo\xc5\xa1\xc4\x8data, zgubana in \xc5\xbeivo zelene barve. Spada med zelene alge. Prirasla je na kamenje in res spominja na list zelene solate._NEWLINE_Pogosta je v umazanih obre\xc5\xbenih vodah in tam, kjer se v morje iztekajo odplake iz kanalizacije. \xc4\x8ce najdemo veliko zelene solate pomeni, da je tam morje onesna\xc5\xbeeno. Ob oseki je zunaj vode in izgleda izsu\xc5\xa1ena, to pa zato, ker ima zelo krhko steljko. Ko jo voda ponovno zalije, se njena steljka razprostre in dobi pravo podobo.'